
ConcocU medicari atque movere oportet, non cruda, 
ncque in principio, modo non turgeant, raro autem 
turgent. 

Hippociatbs aphorismo 22. sect. i. 



De hoc Hippocratis aphorismo multiplex est inter me- 
dicos scriptores dissensio, quare alii eum magni faciant, 
alii contra parvi pendant, planeque rejiciant. Ii quoque 
ipsi, qui illi explanando sedulam operam navarunt, ma- 
gna sunt in varietate constituti: quin etiam idem Hip- 
pocratcs haud sibi constare aliis in locis videtur, sed prae- 
serlim in vigesimo aphorisrao sectionis secundae, ubi ait: 
Jncipicntibus rnorbis , si quid movendum videtur , move; 
vigentibus vero, quietem agere satius est. 

OuuJ si ex, quae a clarissimis auctoribus de primo illo 
aphorismo prodita sunt, attento animo consideremus, ipso- 
rum discrepantiam ex hisce potissimum tribus causis pro- 
ficisci continuo intelligemus, nimirum ex quadam verbo- 
rum obscuritate , ex ipsius sententiae dissimiles prorsus 
casus comprehendentis amplitudine et ex varietate de- 
mum illarum gencralium doctrinarum, quac inter philo- 
sophos, medicosque differentium sectarum majori aucto- 
ritate valuerunt. Postreraa cx istis causis nullum in ae- 
grotantium cura facesseret negotium, si scholac medicae 
iu id sedulo incumberent , non ut ex generalibus illis 
doctrinis morborum naturas, diffcrentins, medendique ra- 
tiones haurirent , scd ut quae in morbis per attentam 
eventuum observationem atque conteroplationem comperta 

sunt , eorum explicationem quam maxime illis doctrinis 
accomodatam conquirerent. Jam vcro si ita sese medici 
omni tempore gessissent, jara haud immerito cum Celso 
dicere posseraus: Nihil islas cogitationes ad medicinam 
pertinere, eo quoque disci, quod qui diversa de his sen- 
serint, ad eamdem tamen sanitatem homines perduxerint, 
Id enim fecisse , quia non ab obscuris causis , neque a 
naturalibus actionibus, quae apud eos diversae erant, sed 
ab experimentis, prout cuique responderant ; medendi vias 
traxerint ...... Sic medicinam ortam esse subinde alio- 

rum salute, aliorum interitu perniciosa discernentem a sa- 
lutaribus. Repertis deinde medicinae remediis , homines 
de rationibus eorum disserere coepisse : nec post ratio- 
nem medicinam esse inventam; sed post inventam medi- 
cinam rationem esse quaesitam. 

Quae autera ab obscura, neque satis percepta verbo- 
rum significatione difficullas exsistit , ea summam toti 
quaestioni caliginera offundit, atque amplissimum ad per- 
petua dissidia aditum patefacit . Verumtamen in intcr- 
pretando Hippocrate duplicem auctores instituerunt viam: 
alii enim studiura orane in hoc posuerunt, ut verara Hip- 
pocratis mentera assequerentur j alii vero illius jara tot 
saeculis confirmatam celebritatem veriti summa ope con- 
tenderunt , ut ejus sententiis significationem quam ma- 
xirae observationi accomodatam assignarent. Quae postre- 
ina comraentationis ratio in medicae artis co majus in- 
crementura redundasscnt, nisi dupliciter a plerisque orani- 
bus peccatum esset. Nam modo judicia sua non jam ex 
attenta morborum conteraplatione probare studuerunt, 
sed aut ex opinionis arbitrio finxere, aut ex pervagatis 
sectarura doctrinis hauserunt: raodo hippocraticae aucto- 
ritati plus aequo fidentes conjecturis suis identidera ab- 
errarunt. Neque enira quae in hippocraticis libris conti- 
nentur, ea orania cura veritate oranino consentiunt, uti 

pulere multi jam artis medicae principes prodiderunt; 
quod non de iis tantum libris dictum velim, qui alieni 
quum sint, tamen in hippocraticos referri consueverunt, 
unaque emitti , verum etiam de iis , quos ab ipso Hip- 
pocrate confectos esse inter omnes diligentissimos aucto- 
res constat. Enimvero neminem nostra aetate doctum 
medicum esse puto , qui hippocraticis theoriis assentia- 
tur j et quae solis observationibus nituntur opiniones, et- 
si ex majori parte probatissimae meiito habentur; tamen 
multae sunt, quae revera nequaquam eam habent am- 
plitudinem, quam prima fronte prae se ferunt: quin eliam 
sunt aliquae quae a veritate ut quum maxime abhor- 
rent. Ita in libro De dere, aquis et locis Hippocrates af- 
firmat Scythas , rescissa vena , quae ad tempora jacet , 
ineptos ad procreandos liberos fieri: et in aphorismo 4*- 
sect. V. ait pracgnantem mulierem, quae marcm gerit, 
bene coloratam esse, quae ferainam, male. 

Quae sententiae quamvis ex communi rerum observa- 
tione profectae esse videantur , eas tamen futiles esse 
planeque falsas nemo est, qui non intelligat. Sed et plura 
alia disperse in hippocraticis libris continentur, quae mi- 
nus cautis multam sane errandi occasionem praebere que- 
unt. Itaque non ita facile, ni fallor, qui mediocriter in 
arte medica versati sunt, adducentur, ut Hippocratis do- 
ctrinam in i5. sect. II. aphorismo expositam sequantur; 
quamobrem tute omni tempore cibos iis indulgere posse 
arbitrentur, qui faucium aegritudine laborant, modo alvi 
dejectiones sanis similes appareant. Saepe enim fit , ut 
qui faucium inflammatione afficiuntur, ex alvo sanis si- 
milia dejiciant, quibus tamen vix aliquid tenuissimi ali- 
menti dari oporteat. 

Praeterea in sect. IV. aphorismo 4» nec non et m 
aphurismo 62. sect. VII. quura omnes febres intermit- 
tentes.pericuio vacare Hippoorates affirmet , si quU illi 



Digitized by Google 



6 

sententiac nimis confidet , nonne praeter expectationem 
acgrum suum a perniciosa febre ereptum identidcm vi- 
debit? Scd et injuria, si quando in febre difficultatera 
spirandi, et delirium observaveris, continuo lethum aegroto 
ominaberis ex judicio Hippocratis in aphorismo 5o ejus- 
dem sectionis. Etenim omnes, qui in Medicina facienda 
diligentes fuerunt atque accurati, in hoc conveniunt, ut 
putent incommoda illa non solum certam aegris mortem 
haud semper portendere , verum etiam in morbis prae- 
sertim inflammatoriis, si levia fuerint , et ad diem criti- 
cum contigerint, morbi terminum vel magnum saltera 
levamen per sudorem jam jam erupturum praenuntiare* 
Ad haec tantum abest, ut perpetuum sit quod de gra- 
vidis in aphorismo 35. sect. V. aflirmatur, scilicct eas 
ex detracto sanguine aborlum facere, ut multae sint, qui- 
bus nisi sanguis mittatur , in illud discrimen facile ad- 
ducantur. Nec omni tempore si menses parum colorati 
prodeant, alvi purgatione opus erit, neque ab affusa ca- 
piti multa aqua calida febris, quae non a bile ortum du- 
cerit, certam sanationem nostrae aetalis saniores medici 
promittent, quamvis utrumque eorum ab Hippocrate af- 
Ormatum fuerit, aiterum scilicet in aphorismo 36. sect. V., 
allerum in aphorismo l^x. sect. VII. Fatcamur tamen 
necesse est, haec, multaquc hoc gcnus alia clarissimos 
viros ita correctionibus suis ad expericntiam saepenumero 
traxisse, ut ex hisce ipsis tentaminibus lux aliqua, neque 
adeo exigua, cognoscendis, curandisque morbis affulserit. 
Ita si aphorismi, de quo hic agitur, interpretationes va- 
riae qua inter se, qua cum generalioribus doctrinis me- 
dicisque praeceptis , qua cum altcnta eorum , quae in 
morbis fieri solent, contemplatione confcrantur, facile in 
quamdam doctrinae formam deducemur, quae nobis ad 
morborum curationem viam satis tutam muniat. 

Primum autem oportet , ut memoria repctamus illam 

medicorum distinctionem , qua totum cujusque brevis 
morbi curriculum in quatuor partes diviserunt, quarum 
priraam principium, alteram augmentum, tertiam statum, 
postremam demuni declinationem appellarunt. In prin- 
cipio atque in augmcnto morbus ingravescit; at princi- 
pium differt ab augmento , eo quod in illo actiones vi- 
tae minus a sanitatis legibus abesse existiraantur ; quare 
difncile sit certos utriusque limites statuere. Quum au- 
tem morbu3 eo gravitatis pervenerit, ut nullam amplius 
accretionem accipere videatur, sed in eodem gradu per- 
manere atque consistere, tertia morbi pars habetur, sci- 
licet status, quem sequitur declinatio, in qua morbus le- 
niri coepit, dunec desinat, nisi aut aeger prius morti oc- 
cumbat, aut morbus novam aliam speciem conditionem- 
que acquirat. Multae quidera de hac divisione animad- 
versiones atque exceptiones institui possunt, quas quippe 
a questione nostra alienas silentio praetereundas omnino 
nobis esse vel brevitatis causa arbitramur. 

Difiicilior est magisque aspera quaestio de concoctione. 
Principio quidem duplex cura Galeno Statuo concoctio- 
num genus, quarum altera alimentorum est, altera eo- 
rum , quae ipsi corpori sunt propria. Postremae istius 
concoctionis, ad quara referre debemus hunc Hippocra- 
tis aphorismum, triplicem partitionem ex hippocraticis li- 
bris sciscitatus est Martianus, nimirum morbi, humorum 
et excrementorunu Atqui mdicia hujusmodi concoctionis 
non adeo certa auctorcs docuerunt. Arabes quidem ge- 
neratim dixerunt per concoctionem crassos humores at- 
tenuari, tenues autem incrassarL Attaraen non seraper 
concoctos esse humores , qui e tenuibus spissiores eva- 
dunt , nequc qui e spissis fiunt tenues , ii , qui attente 
medicinura faciunt, probe cognoscunt. Quod si ea, quae 
ab Hippocrate, Galeno, aliisque clarissimis viris de con- 
coctione prolata sunt, inter se conferamus, continuo in- 

telligemus in hoc prope omnes consentire , ut concocta 

esse judicent , qnae eam in morbi decursu mutationem 
subierunt, unde morbi ipsius imminutio indicetur. Cruda 
autera appellantur, quae illas notas nondum praeferunt. 
Neque inficias eo aliquando in hippocraticis libris etiam 
alio sensu concocti cognomen usurpari, uti e ver.su 108. 
coacarum praenotionum facile cognosci potest, ubi haec 
habentur: Qui sopore oppressi circa iniiia tenuiter exsu- 
dantes concoctas urinas emittunt cum magna corporis 
aestuatione, citra judicationem vero perfrigescunt, et rur~ 
sum ex brevibus intervallis peruruntur , torpore, sopore 
aut convulsione tentati, perniciose ajfecti sunt. Ibi enim 
concocta vocatur urina , quae speciem praefert similem 
aliquo modo illi , quae in prima morbi ad salutem in- 
clinatione conspicitur. Itaque immerito turbatus est Du- 
retus in interpretanda hac sententia, quare contra ac 
Foesius, aliique judicant , urinam hoc in loco non qui- 
dem concoctam, sed permolestam dicere malit. Quibus 
animadversis sequitur, ut concoctio neque in morbi prin- 
cipio, neque in augmcnto contingere possit, sed in statu 
atque in declinatione , quod etiam pulcre animadvertit 
Sprengelius . IVeque in omnibus morbis concoctionem 
expectandam esse patet ex hippocralico libro, qui De ve- 
teri medicina inscribitur: et si attentum appellamus ani- 
mum ad ea , quae hac dc re clarissimi viri emiserunt , 
solis morbis febrilibus, neque tamen diuturnis, seu chro- 
nicis coctionem, idest concoctionem adsignabimus, ncque 
turgescentiam omnes Auctores aeque definiurjt, sed alii 
alio modo. Plcrique tamen, inter quos recensentur Ga- 
lenus, Mercurialis, Martianus, indicia turgescentiae per- 
turbatae animantium libidine aestuantium petulantiae 
comparant. 

Quae quum ita sint , ut hippocratico illi aphorismo 
explanationera adhibeamus, quae experientiae respondcat, 

paullo altius inquisitionem istam repctere praestat. Prin- ' 
cipio illud attcndamus oportet, quod superius jam di- 
ximus, scilicet nonnisi in fcbribus acutis, seu brevibus 
coctioncs oontingere. Itaque de his tantum morbis hoc 
loco quaeremus ; videlicet quando in illis evacuatio con- 
veniat, quando autem eadem nobis sit abstinendum. Quae- 
stio ista inextricabilis omnino prima fronte videbitur ex 
eo, quod cum altera illa de febrium causa proxima con- 
juncta sit , de qua adhuc Auctores inter se adeo diffe- 
runt. Sed parvi refert, quamnam de febris causa proxi- 
ma doctrinam sequi velimus sive Cullenii, sive HoiTman- 
ni, sive Boerhawii , qui mcdicorum superioris saeculi 
principes merito habiti sunt: oranibus enim hisce doctri- 
nis prope eamdem hippocratici aphorisrai obtinebimus 
expiicationem. Cullenius uempe ex quadam atonia seu 
debilitate, quae spasticam contractionem in minimis vasis 
parit; Ho ffmannus ex spasmodica generis nervosi, et fibro- 
si a[fectione y unde pariter minimorum vasorum contra- 
clio efficitur; Boerhawius demum ex majori cordis ir- 
ritatione una cum aucta ad capillaria vasa resistentia, 
quare sanguis in minimis istis vasis rcstet, quo tempore 
per raajora citatiori motu cietur, febrem proxime oriri, 
existimarunt. Differunt quidem opiniones istae inter se, 
sed tamen in hoc oranes conveniunt, ut in febre impe- 
tum quidem sanguinis augeri afTirment, ita lamen ut ae- 
grius per rainima vasa moveatur; hunc vero motum ex- 
peditiorem in febris declinatione fieri doceant. Atque 
hanc sententiam ab iis opinionibus, quae a praestantio- 
ribus nostrae aetatis medicis prolatae sunt, si attentius 
perlustrentur, haud valde abhorrere, mco judicio, intelli- 
geraus. Yerura enim vero ex coercito, et quasi implicato 
sanguinis iinpetu interea dura aestus corporis auctus est, 
mutatio aliqua humoribus accedat oportet propter mu- 
tuam variamque suorum initiorum actioncm seu ut di- 

cere Chimici malunt, affinitatenu Atqui ita corpus hu- 
manum a natura coraparatum est, ut morbidae illae hu- 
morum particulae a sanis secedant, et quum primum 
inordinatus ac turbulcntus partium renisus remitti coepit, 
qua data porta ruant, et aut foras ejiciantur, aut in ali- 
quara internam partem, magno plerumquc aegrotantis 
damno, sese conferant. Tunc temporis crisis adesse di- 
citur et evacuationes illae criticae nuncupantur. Ex hac 
de crisibus opinione sequitur , ut illis excretionibus non 
aliqua materics, quae sua pravitate morbum effecerat, to- 
to illo temporis curriculo naturae viribus mutata atquc 
subacta secedat; sed ipsi huraorcs jam sani, qui per mor- 
bi actionem in alienam indolem conversi sunt. Quamo- 
brem haudquaquam ab illis evacuationibus sanatio fitj 
sed a morbi ipsius sanalione , videiicet a salutari per- 
turbatorum renixuum cessatione evacuationes iilae oriun- 
tur. Evacuationes autem istae modo ex una parte con- 
tingunt, modo cx alia, scilicet aut sudoribus, aut vomi- 
tionibus, aut urinis , aut sputis , aut alvi dejectionibus , 
aut alio aliquo modo pro varia morbi natura, et aegro- 
tantis conditione. Ita raorbi coctio nihil aliud est, quara 
salutaris praedictae perturbationis cessatio j huraorum 
concoctio est ipsa eadem mutatio , quae ex perturbato 
illorura raotu perficiturj et cocta excrementa sunt res 
illae, quae a mutatis huraoribus ortae sunt, et, sublatis 
adversis irapcdiraentis , e corpore exturbantur. Quod si 
illa materies aut propter virium imbecillitatera , aut ex 
impedito , vel turbato proposito naturae cursu secedere 
a sanis humoribus , vel e corpore exire nequeat , tunc 
illa ipsa corpori novam aliara vira infert, novusque hinc 
morbus exsistit. Inde conficitur , ut si quando aliqua 
. proximae impedimentorum solutionis indicia appareant, 
quura ea sit virium imbecillitas, ut crisis vel deficiat, vel 
aegre perficiatur, oporteat vires extollerc incitamen- 



Digitized by Google 



1 1 

to aliquo corporis conditioni morbique indoli accomoda- 
to ; qua in re illud curare sedulo debemus , quod ab 
Hippocrate in aphorismo 21. sect. i. praeceptum est: 
scilicet quae ducere oportet quo maxime natura vergit 
per loca conferentia, eo ducere convenit. Hnc doctrina 
illis difficultatibus occurritur, quae identidem morborum 
curae offecerunt. Ita multi oiim medici sanationes , fe- 
brium intermittentium per corticem peruvianum veriti 
sunt, quod in iliis nullae saepenumero evacuationes pro- 
deunt, quibus materies eliininare e corpore queat, quam 
morbum facere arbitrabantur. Atque haec causa fuit, 
quare clarissimus Alberlinus tum demum febres inter- 
mittentes tuto certoque ab exhibito cortice peruviano 
sanari judicaverit, quum exinde aliqua exsiotit evacua- 
tio: istamque opinionem per aliquas observationes in to- 
mo I coramentariorum Academiae Bononiensis probare 
nititur. 

Sed praeter illas cvacuationes , quae in morbi remis- 
sione proveniunt aliae etiam sunt, quae jam inde ab 
initio, magno aegrotantis levamine , vel sponte per sa- 
lutarem partium renixum', vel dedita opera ab experto 
cautoque medico apte excitantur. Iam vero aliquando 
fit, ut materies aliqua, aut quia nimia copia , aut quia 
qualitate peccat, vel morbum ipsum efliciat, vei ex alia 
causa jam ortum alat , atque augeat. Turgere hoc in 
casu materiem dicemus, ejusque quovis morbi tempore 
cum magno aegrotantium bono imminutionem aggredie- 
mur, si soia nimia copia sanitatem turbet; integram ve- 
ro ablationem, si noxia natura instruatur, atque ita a 
vitae functionibus sejuncta sit, ut facile, commodeque e 
corpore expelli possit. Ita si jam inde ab initio sanguine 
turgeat corpus, omni sublata raora, sanguinem detrahe- 
re oportet : mirum enim quantum haec conditio morbura 
augeat aegrunique pessundet ! Etenira sanguis niraia ista 

sua copia (praeter quam quod firmarura partiura noxiam 
tcnsionem sustinet) aut vires vitae quasi suffocat, aut in> 
diversus partes inordinato caecoque impetu appellans eas 
tcndit, incitat , disrumpit maximasque , ac aliquando 
vix explicabiles turbas in universi aegrotantis jam cor- 
poris functionibus quara brevissimo teraporis curriculo 
ciet; neque vero ejusraodi vasorum plenitudo cum dua- 
bus iilis corporis conditionibus est confundenda, ex qui- 
bus in morbi decur.su propter motus sanguinis inaequa- 
litatem a fatiscentibus vitae viribus ortam , aut quum 
idem ad sumraura fastigiura devenerit, propter salutarem 
tantum renisus remissionem sanguis ex aliqua parte cor- 
poris, sed praesertim e naribus sponte effluit: quippc 
quum a neutra istarum conditionum opportuna mitten- 
di sanguinis occasio indicetur. In altera eniin vires exin- 
de penitus prosternuntur ; in altera constitutus naturae 
ordo invertitur atque turbatur. Inde patet, cur Hippo- 
crates haemorrhagias modo salutares , modo noxias aut 
lethales deputaverit , et cur clarissimus Swietenius in 
Commentario in aphorismo 5 4 i Boerhawii dixerit: P/h- 
rimae observationes medicae docuerunt spontanea na- 
rium haemorrhagia sanari morbos felicissime , qui fru- 
stra venae sectione tentati fuerant, 

Hac dissimili ratione si a principio morbi in ventri- 
culo, vel in intestinis aut vulgaria excrementa, aut ver- 
mes, aut corrupti humores, aut graves stomacho cibi mo- 
rentur, aut viscida materies parietes obducat illisque adhae- 
reat, quae res vel ipsura morbum pariant vei saltem il- 
lius turbas augeant, et constitutum naturae ordinem plus 
minus invertant; danda est opera, ut confestim e cor- 
pore ejiciantur. Attamen tria sunt attendenda: primura 
ut id per locura aptiorera, scilicct alias vomitione, alias 
alvi dejectione perficiatur : secundo ut iis auxiliis, eaque 
forma praeditis utamur, quae sint magis ad morbi atque 



■ 

Digitized by Google 



materiae exeernendae naturam atque sedem accomoda- 
ta ; nempe modo emeticis, modo clysteriis, modo cathar* 
ticis ex rebus diversis petitis, aliis alias: demum ut tem- 
pore opportuno haec fiant j quod co dico, quia aliquan- 
do aut ob magnam materiae excernendae visciditatem , 
nimisque firmara vel stomacho. vel intestinis adhaesionem, 
aut ob nimiam in morbi initio illarum partium irritabi- 
litatem, remedia, quae tunc temporis ad illas excretiones 
adhibenda sunt , eam vira naturae afferunt, ut plus in- 
tempestive incitando noceant, quam noxias materies ex- 
pellendo prosint. Quare multi praestantissimi medici, in- 
ter «juos referendi sunt Tissotius, Burserius, Petrus Frank, 
experientia edocti in gastricis, vel biliosis febribus cito e 
primis viis noxiam materiem expellere jubent : addunt 
tamen aliquando necesse esse illam, aptis antea adhibi- 
tis auxiliis, ad exituin disponere. Huc etiam referri pos- 
se censeo aphorismum IX. sect. i Hippocratis: Corpora 
vbi quispiam purgare vult, jluida Jaciat oportet; in quo 
interpretando Halleiius docet quatuor in purgatione in- 
stitucnda medicura attendere debere: ut natura bene sit 
comparata ad excretionem, materia non repugnet, riae, 
per quas fit purgatio sint liberae et medicamentum ana- 
logum materiae excernendae, et paullo post addit: ma- 
teria rursus bifariam parata est ad excretionem , quum 
vei turget vel maturata est. Haec autem cum nostra do- 
ctrina maxime congruunt. Nam quae res in primis viis 
versantur et sua aut copia , aut qualitale corporis fun- 
ctiones turbant eae, quam primura ficri commode potest, 
e corpore sunt cxpellendae: quae vcro ex morbo ipso 
insalubrcs fiunt, atque in morbi, seu spasmi cessatione, 
aut imminutione a sanis humoribus sejunctae in primas 
vias effunduntur, earum frustra, imo vcro cum aegrotan- 
tis damno temporius expulsionem moliemur. Quae de 
alvi purgatione, et de sanguinis missionc diximus, ea 

haud magno ncgolio sudoribus ceterisque excretionibu» 
aptari queunt. 

Ex iis sane, quae adhuc exposui, clarissime, ut opinor, 
apparet quam late proposita Hippocratis sententia pa. 
teat, et quo sensu usurpari dcbeat et ad morborum sa- 
nationcm adhiberi. Ita enim corporis humani partes aliae 
ex aliis ncctuntur, atque adeo mirabili ordine dispositae 
sunt, et inter se consociatae, ut in obeundis vitae atque 
sanitatis rauniis mutuam sibi operam praestent , omncs- 
que ad quamdam veluti actionis unitatem conspirare vi- 
deantur. Quamobrem si quando mirus iste functionum* 
concentus turbetur, unde morbus consistat , natura sibi 
ipsi plerumque sufficit , suoque marte abruptum atque 
aberrantem suarum functionum ordinem rcstituit, modo 
ea, quae conatibus suis impcdimento sunt, tollantur. Igi- 
tur nihilest, cur miremur , si Sydenhamius , Stahlius, 
aliique praestantissimi viri tanti fecerint illud hippocra- 
ticae doctrinae fundamentum, quo Arti non alia deman- 
detur provincia, quam ut deficienti naturae succurrat, ef- 
Jraenem cderceat, et in ordinem redigat, Itaque eam pro- 
positi aphorismi in medicina facienda sequemur explica- 
tionera, per quara, si quando materies aliqua vel nimia 
copia vel noxia natura sanitatem turbet, aut morbum 
augeat , eara quovis morbi tempore educere vcl expel- 
lere quam aptioribus auxiliis concmur, dummodo id sine 
majori aegrotantis incommodo ficri possit : quae autem 
morbo ipsi ortum suum acceptum refert , et in morbi 
solutione a cetcris sanis humoribus scjungitur , atque 
modo hinc, modo illinc cffunditur , ejus evacuationem 
non prius aggrediemur , quam quum iiidicia aliqua ap- 
pareant, quac morbum ad declinationem jam vergere 
moneant ; idquc ipsum tum dcmum faciamus oportet, 
quum naturae vires adeo sint infirmac , ut vel insa- 
lubris illius materiei segregationi perficiendae haud suf- 

ficiant , vel segregatam expellere e corpore non va- 
leant. 

Neque enira cum Asclepiade et Methodicis purgatio- 
nes continenter verebimur, neque cum HeJmontio san- 
guinis detractionem non jam omni tempore deputabimus, 
neque illorum contrariam sequemur consuetudinem, qui 
jam inde a cujusque morbi initio alii quidem sanguinem 
mittunt, alii aut dejectione, aut vomitu purgant, alii su- 
dores provocant. Abeant generales illae medendi normae, 
quae ex paucis hiulcis, elurabibusque observationibus spe- 
cioso quodam doctrinam apparatu fucatis ingenia ho- 
rainum identidem composuerunt, atque evulgarunt. Hip- 
pocratica praecepta, discussa caligine, qua aliquando ob~ 
caecantur, quum pierumque et experientiae omnino re- 
spondeant, et dispersas observationes nectere valeant, et 
adeo paria sint iis explicandis , quae in aegrotantibus 
contingere conspiciuntur, ita firmis fulcimentis instruun- 
tur, ut juxta illam philosophandi normara a Newtono 
prirao loco positam nullam plane dubitationem liabere 
videantur. 

TIIESES DEFENDENDiE 

/. 

Actio primaria medicamentorum a secundaria distin- 
guenda. 

IL 

Theoria medica una tantum datur, cum unica tantum 
exislat in rerum natura veritas. 

III. 

Medicus juvenis vel inccrius vel audax. 

ir. 

iVon dantur morbi haereditarii sed dispositiones. 

V. 

Medicus aegri animum erigens optimam facit medir- 
cinam. 

VI. 

Infantes paullatim et pluribus vicibus lactent. 

VII. 

Remedia topica in morbis iopicis singularis sunt effi- 
caciae. 

VIII. • 
Non datur morbus absolute djrnamicus, neque absolute 
organicus. 

IX. 

Haemorrhagiae vasorum minorum fere semper salu- 
tares. 

X 

In curandis foeminarum morbis prudentia scientiam 
praecedit. 

XI. 

Morbi non eloquentia sed remediis sanantur. 

XII. 

jidridens Baccho adflebit Aesculapium. 

